CELEX: C2007/095/50
Language: el
Date: 2007-04-28 00:00:00
Title: Υπόθεση C-109/07: Αίτηση για την έκδοση προδικαστικής αποφάσεως, την οποία υπέβαλε το Prud'homie de pêche de Martigues (Γαλλία) στις 20 Φεβρουαρίου 2007 — Jonathan Pilato κατά Jean-Claude Bourgault

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/27
            
         Αίτηση για την έκδοση προδικαστικής αποφάσεως, την οποία υπέβαλε το Prud'homie de pêche de Martigues (Γαλλία) στις 20 Φεβρουαρίου 2007 — Jonathan Pilato κατά Jean-Claude Bourgault
   (Υπόθεση C-109/07)
   (2007/C 95/50)
   Γλώσσα διαδικασίας: η γαλλική
   Αιτούν δικαστήριο
   Prud'homie de pêche de Martigues
   Διάδικοι στην υπόθεση της κύριας δίκης
   
      Ενάγων: Jonathan Pilato
   
      Εναγόμενος: Jean-Claude Bourgault
   Προδικαστικά ερωτήματα
   
               1.
            
            
               Πρέπει το άρθρο 11Α του κανονισμού (ΕΚ) 894/97 της 29ης Απριλίου 1997 (1), το οποίο εισήχθη με τον κανονισμό (ΕΚ) 1239/98 της 8ης Ιουνίου 1998 (2), να ερμηνεύεται υπό την έννοια ότι απαγορεύει και τα μη παρασυρόμενα ή σχεδόν μη παρασυρόμενα απλάδια λόγω της υπάρξεως πλωτής άγκυρας στην οποία προσδένονται;
            
         
               2.
            
            
               Έχει ισχύ το άρθρο 11Α, παράγραφοι 1 και 2, του κανονισμού (ΕΚ) του Συμβουλίου 894/97, το οποίο εισήχθη με τον κανονισμό (ΕΚ) 1239/98, στον βαθμό που:
               
                           α)
                        
                        
                           Φαίνεται ότι επιδιώκει έναν αμιγώς περιβαλλοντικό σκοπό, ενώ η νομική βάση επί της οποίας ερείδεται είναι το παλαιό άρθρο 43, νυν άρθρο 37, της Συνθήκης περί Ιδρύσεως της Ευρωπαϊκής Κοινότητας που υπεγράφη στη Ρώμη στις 25 Μαρτίου 1957.
                        
                     
                           β)
                        
                        
                           Δεν ορίζει την έννοια των παρασυρόμενων απλαδιών και, ως εκ τούτου, δεν καθορίζει με σαφήνεια το πεδίο εφαρμογής του.
                        
                     
                           γ)
                        
                        
                           Δεν έχει σαφή αιτιολογία.
                        
                     
                           δ)
                        
                        
                           Δεν λαμβάνει υπόψη τα διαθέσιμα επιστημονικά και τεχνικά δεδομένα ούτε τις συνθήκες του περιβάλλοντος στις διάφορες περιοχές της Κοινότητας ούτε τα πλεονεκτήματα ή τις επιβαρύνσεις που απορρέουν από την απαγόρευση που προβλέπει.
                        
                     
                           ε)
                        
                        
                           Είναι δυσανάλογο σε σχέση με τον επιδιωκόμενο σκοπό.
                        
                     
                           στ)
                        
                        
                           Εισάγει δυσμενείς διακρίσεις διότι επιφυλάσσει την ίδια μεταχείριση σε διαφορετικές γεωγραφικές, οικονομικές και κοινωνικές καταστάσεις.
                        
                     
                           ζ)
                        
                        
                           Δεν προβλέπει καμία παρέκκλιση υπέρ των αλιέων που ασκούν την αλιεία του τόννου σε μικρή κλίμακα με δίχτυα όπως είναι τα απλάδια για τον τόννο, μέθοδος η οποία, πέραν του ότι αποτελεί παραδοσιακή μέθοδο αλιείας στη Μεσόγειο, είναι ζωτικής σημασίας για τον πληθυσμό που τη χρησιμοποιεί και, κατά τα λοιπά, είναι άκρως επιλεκτική.
                        
                     
         
      (1)  Κανονισμός (ΕΚ) 894/97 του Συμβουλίου, της 29ης Απριλίου 1997, για τη θέσπιση ορισμένων τεχνικών μέτρων διατήρησης των αλιευτικών πόρων (ΕΕ L 132, σ. 1).
   
      (2)  Κανονισμός (ΕΚ) 1239/98 του Συμβουλίου, της 8ης Ιουνίου 1998, για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων διατήρησης των αλιευτικών πόρων (ΕΕ L 171, σ. 1).